તેઓએ અભિનયની શરુઆત સિમલા ખાતે એક રામલીલામાં `સીતા`ના રોલથી કરી,જેમાં જાણીતા ચરિત્ર અભિનેતા શ્રીમદનપુરી `શ્રીરામ` બન્યા હતા.લેખક શ્રીવલી મહંમદ વલીએ,શ્રીપ્રાણસાહેબની મુલાકાત ૧૯૪૦માં હિરામંડી,લાહોર ખાતે, નિર્માતા શ્રીદલસુખ પંચોલી સાથે કરાવી,જેમણે તેઓને અત્યંત સફળ હીટ પંજાબી ફિલ્મ`યમલા જાટ`માં વિલનનો લીડ રોલ આપ્યો.ત્યારબાદ `ચૌધરી` અને `ખજાનચી` ફિલ્મ દ્વારા તેઓ વિલન તરીકે સ્થાપિત થઈ ગયા.તેમની ટક્કર તે સમયે સફળ વિલન શ્રી અજીત તથા શ્રી કે.એન.સિંગ સાથે હતી.૧૯૪૨માં પંચોલીસાહેબની હિન્દી ફિલ્મ `ખાનદાન`માં નૂરજહાઁ સાથે હિરોનો રૉલ સર્વ પ્રથમવાર કર્યો.